****

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKI NAČELNIK**

**KLASA: 406-01/23-03/12**

**URBROJ: 2103-15-03-23-2**

**U Šandrovcu, 03.04.2023.**

Na temelju članka 10. Pravilnika o jednostavnoj nabavi roba, usluga i radova te provedbi projektnih natječaja Općine Šandrovac (KLASA: 406-01/17-01/1, URBROJ: 2123-05-01-17-1 od 28.09.2017.) i članka 58. stavka 1. podstavka 6. Statuta Općine Šandrovac (“Općinski glasnik Općine Šandrovac” broj 01/2021, 06/2021), Općinski načelnik Općine Šandrovac dana 03.04.2023. godine upućuje

**P O Z I V**

**za dostavu ponuda za nabavu radova na**

**Modernizaciji sustava za pročišćavanje vode za kupanje na bazenu Gradina u Šandrovcu evidencijski broj nabave 07/2023**

***I. Opći podaci o naručitelju i kontakt osobi naručitelja***

Javni naručitelj Općina Šandrovac, Bjelovarska 6, 43227 Šandrovac, MB:2580551, OIB: 35024150994, telefon 043/874128, fax: 043/874366, internetska stranica [www.sandrovac.hr](http://www.sandrovac.hr), email: opcina@sandrovac.hr, kontakt osoba: pročelnica Jedinstvenog upravnog odjela Općine Šandrovac, Ivana Fočić, dipl.iur. upućuje poziv za dostavu ponuda za nabavu radova na modernizaciji sustava za pročišćavanje vode za kupanje na bazenu Gradina u Šandrovcu, u postupku jednostavne nabave evidencijski broj 07/2023.

***II. Popis gospodarskih subjekata s kojima je naručitelj u sukobu interesa u smislu članka 76. Zakona o javnoj nabavi***

Temeljem članka 80. stavak 2. Zakona o javnoj nabavi („Narodne novine“ broj 120/16), ne postoje gospodarski subjekti s kojima je predstavnik naručitelja iz članka 76. stavka 2. točka 1. Zakona o javnoj nabavi („Narodne novine“, br. 120/16) ili s njim povezane osobe u sukobu interesa.

***III. Opis predmeta nabave, sadržaj ponude i troškovnika***

Predmet nabave su radovi na modernizaciji sustava za pročišćavanje vode za kupanje na bazenu Gradina u Šandrovcu kako je to definirano ovi pozivom, ponudom i troškovnikom (Prilog 1 i 2), koji čini sastavni dio ovog poziva.

**Projektno-tehnička dokumentacija:** za ovaj projekt projektna dokumentacija nije potrebna s obzirom da se radi o izvođenju radova na investicijskom održavanju postojeće komunalne infrastrukture.

**Akt kojim je dozvoljena planirana aktivnost na projektu i tko ga je izdao:** nije primjenjivo

**Kratki opis postojećeg stanja:**

Cilj projekta je izvršenje radova na investicijskom održavanju postojeće komunalne infrastrukture – sustava za pročišćavanje vode za kupanje na bazenu "Gradina" u Šandrovcu, koji je smješten unutar javnog prostora za sport i rekreaciju u Šandrovcu, na adresi Bjelovarska 37, izgrađenom na k.č.br. 1559/1, k.o. Šandrovac. Glavni dijelovi sustava za pročišćavanje vode za kupanje na otvorenom bazenu (pumpa za filtraciju vode, puhalo zraka i pripadajuće instalacije) zastarjeli su te ih je potrebno obnoviti radi osiguravanja sanitarno - tehničkih uvjeta bazenskog kupališta kao i zdravstvene ispravnosti bazenskih voda.

**Opis glavnih aktivnosti na projektu:**

nabava, doprema i ugradnja pumpe za filtraciju vode za kupanje i puhala zraka, sa kompletnom zamjenom filterske ispune i zamjene postojeće instalacije cjevovoda za pumpu.

**CPV oznaka** 43324100-1 Oprema za bazene za plivanje

42956000-2 Dijelovi strojeva za pročišćavanje

**Sadržaj ponude i troškovnika:**

Opis predmeta nabave nalazi se u Prilogu 2. koji je sastavni dio ovog Poziva.

Količina predmeta nabavenalazi se u Prilogu 2. koji je sastavni dio ovog Poziva.

Ponuditelj je dužan ponuditi cjelokupni predmet nabave, s obzirom da predmet nabave nije podijeljen u grupe.

Ponuditelj je dužan ispuniti sve stavke iz ponude i troškovnika.

Ponuda i troškovnik moraju biti potpisani i ovjereni pečatom na propisanom obrascu ovim javnim pozivom.

Ako ponuditelj ne ispuni ponudu u skladu sa zahtjevima iz ovoga Poziva na dostavu ponuda ili promijeni tekst ili količine navedene u Prilogu 2, smatrat će se da je takva ponuda nepotpuna i nevažeća te će ponuda biti odbijena.

Ponuda se izrađuje na hrvatskom jeziku i latiničnom pismu.

Valuta ponude je euro.

Cijena ponude se izražava u eurima i piše brojkama, bez PDV-a, koji se iskazuje zasebno iza cijene ponude.

Ponuditelj treba ispuniti sve stavke troškovnika i to jediničnu cijenu, ukupnu cijenu po stavci i cjelokupnog predmeta nabave.

U cijenu ponude su uračunati svi troškovi, popusti i izdaci ponuditelja u vezi predmeta nabave.

***IV. Redni broj nabave iz plana nabave***

Evidencijski broj nabave: 07/2023.

***V. Procijenjena vrijednost nabave***

Procijenjena vrijednost nabave radova iznosi 21.000,00 eura bez PDV-a.

***VI. Kriterij za odabir ponude***

Kriterij odabira ponude je najniža cijena ponude.

Najpovoljnijom ponudom smatrat će se prihvatljiva ponuda sposobnog ponuditelja prema traženim uvjetima i zahtjevima poziva, s najnižom ponuđenom cijenom za nabavu radova.

U slučaju da su dvije ili više ponuda jednako rangirane prema kriteriju odabira, naručitelj će odabrati ponudu koja je zaprimljena ranije.

Obzirom da naručitelj ne može koristiti pravo na pretporez, uspoređivat će se cijene ponuda s porezom na dodanu vrijednost.

***VII. Uvjeti i zahtjevi koje ponuditelj mora ispuniti***

Ponuditelj je dužan pridržavati se uvjeta i rokova iz ovog Poziva.

***Rok početka radova*** travanj - lipanj 2023. godine ovisno o vremenskim uvjetima.

***Rok izvršenja radova*** je 30 dana od dana uvođenja u posao.

***Mjesto izvršenja radova*** je na bazenu "Gradina" u Šandrovcu, koji je smješten unutar javnog prostora za sport i rekreaciju u Šandrovcu, na adresi Bjelovarska 37, izgrađenom na k.č.br. 1559/1, k.o. Šandrovac.

***VIII. Rok valjanosti ponude***

Rok valjanosti ponude je 60 dana od dana otvaranja ponuda.

Ponude s kraćim rokom valjanosti bit će odbijene. Naručitelj može zatražiti od ponuditelja primjereno produženje roka valjanosti ponude.

***IX. Način izvršenja***

Nabava se provodi u postupku jednostavne nabave u skladu sa odredbama Pravilnika o jednostavnoj nabavi roba, usluga i radova te provedbi projektnih natječaja Općine Šandrovac.

Na temelju provedenog postupka jednostavne nabave sklapa se ugovor.

Ugovor potpisuje načelnik.

***X. Rok, način i uvjeti plaćanja***

Predujam je isključen kao i traženje od Naručitelja sredstava osiguranja plaćanja.

Naručitelj se obvezuje isporučitelju isplatiti iznos koji je obračunat temeljem ispostavljenog i ovjerenog računa u roku od 30 dana od dana zaprimanja i ovjere računa od strane ovlaštene osobe naručitelja na transakcijski račun isporučitelja.

Naručitelj ima pravo prigovora na račun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je naručitelj zaprimio pisano objašnjenje s otklonjenim uočenim nepravilnostima.

Na zakašnjele uplate odabrani ponuditelj (isporučitelj)ima pravo korisniku (naručitelju) obračunati zakonske zatezne kamate od dana dospijeća do dana plaćanja računa. U slučaju slanja opomena odabrani ponuditelj nema pravo na naplatu troškova opomena kao što ne može zaračunati nikakve dodatne troškove osim onih koji su već predviđeni ugovornim troškovnikom.

***XI. Dokazi sposobnosti i jamstva***

**Upis u sudski, obrtni, strukovni ili drugi odgovarajući registar u državi poslovnog**

**nastana gospodarskog subjekta**

Svaki ponuditelj mora u postupku javne nabave dokazati upis u sudski, obrtni, strukovni ili drugi odgovarajući registar u državi njegova poslovna nastana. Sposobnost za obavljanje profesionalne djelatnosti gospodarskog subjekta dokazuje se: izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

**Jamstvo za otklanjanje nedostataka u jamstvenom roku**

Za otklanjanje nedostataka koji bi se eventualno mogli pojaviti u jamstvenom roku, od najpovoljnijeg ponuđača sa kojim će se sklopiti ugovor traži se dostava zadužnice ovjerene kod javnog bilježnika, na iznos od 10% vrijednosti radova sa PDV-om odmah pri potpisivanju zapisnika o primopredaji radova.

***XII. Rok za dostavu ponude***

Rok za dostavu ponuda iznosi 8 dana od dana objave poziva za dostavu ponuda.

Ponude se dostavljaju unutar roka za dostavu ponuda odnosno od 03. do 11. travnja 2023. godine do 15,00 sati.

***XIII. Način na koji se ponude dostavljaju, internetska adresa ili adresa na kojoj se može preuzeti dodatna dokumentacija***

Ponude se dostavljaju osobno i neposredno na zapisnik ili preporučeno poštom u zatvorenoj omotnici na adresu naručitelja. Na omotnici treba naznačiti „Ne otvaraj – jednostavna nabava“

Za vrijeme roka za dostavu ponuda, gospodarski subjekti mogu zahtijevati dodatne informacije i objašnjenja vezana uz poziv za prikupljanje ponuda, a javni naručitelj dužan je dodatne informacije i objašnjenja bez odgode staviti na raspolaganje gospodarskim subjektima, na isti način kao i poziv za prikupljanje ponuda i na web stranici općine Šandrovac www.sandrovac.hr.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Nepotpune ponude odnosno ponude koje ne sadrže sve isprave navedene u ovom pozivu smatrat će se nepravovaljanima i neprihvatljivima.

***XIV. Otvaranje ponuda***

Otvaranje ponuda nije javno.

Ponude se otvaraju prema rednom broju iz upisnika o zaprimanju ponuda.

Ako je dostavljena izmjena i/ili dopuna ponude, prvo će se otvoriti izmjena i/ili dopuna ponude te potom osnovna ponuda.

Ponude će otvoriti najmanje dva člana stručnog povjerenstva naručitelja.

Za svaku otvorenu ponudu utvrdit će se je li potpisana, od koliko je dijelova izrađena te će se iz nje naglas pročitati: a. naziv i sjedište ponuditelja, b. naziv predmeta nabave na koju se ponuda odnosi, c. cijena ponude bez poreza na dodanu vrijednost i cijena ponude s porezom na dodanu vrijednost.

O otvaranju ponuda sastavit će se zapisnik koji će se ponuditeljima u postupku dostaviti na njihov pisani zahtjev.

Ovlašteni predstavnici ponuditelja mogu dati primjedbe na postupak javnog otvaranja ponuda, a ako netko od nazočnih ovlaštenih predstavnika ponuditelja odbije potpisati zapisnik, naručitelj će o tome sastaviti bilješku koja će se priložiti zapisniku.

***XV. Pregled i ocjena ponuda i odabir ponuda***

Povjerenstvo Općine Šandrovac na osnovi rezultata pregleda i ocjene ponuda sastavlja zapisnik o pregledu i ocjeni ponuda.

Za odabir ponude je dovoljna jedna pristigla ponuda koja udovoljava svim traženim uvjetima naručitelja.

Općinski načelnik na temelju rezultata pregleda i ocjene ponuda donosi Odluku o odabiru najpovoljnije ponude koja se temelji na kriteriju za odabir ponude.

Obavijest o odabiru ili ne odabiru ponude naručitelj je obvezan bez odgode istovremeno dostaviti svakom ponuditelju na dokaziv način (dostavnica, povratnica, izvješće o uspješnom slanju telefaksom, potvrda e-mailom) u primjerenom roku od 8 dana po proteku roka za dostavu ponude.

***XVI. Adresa na koju se dostavljaju ponude***

Ponude se dostavljaju na adresu Općine Šandrovac, Bjelovarska 6, 43227 Šandrovac, osobno i neposredno na zapisnik ili preporučeno poštom u zatvorenoj omotnici. Na omotnici treba naznačiti: naziv ponuditelja, naziv naručitelja, predmet nabave i „Ne otvaraj – jednostavna nabava“.

***XVII. Poziv na dostavu ponuda dostavlja se na sljedeće adrese osobno:***

1. BOVJE -PROMET d.o.o., Dolenec 47, 10417 Buševec, bovje@zg.t-com.hr

2. DOMES d.o.o., Belajske poljice 2C, Poduzetnička zona Korana, 47250 Duga Resa, [domes@domes.hr](mailto:domes@domes.hr)

3. HANSA INOVACIJE d.o.o., Fraterščica 69, 10000 Zagreb, [hansa.inovacije@gmail.com](mailto:hansa.inovacije@gmail.com)

***XVIII. Datum objave poziva na internetskim stranicama***

Rok za dostavu ponuda je 8 dana od dana dostave poziva strankama - od 03. do 11. travnja 2023. godine.

Datum objave poziva na web stranici www.sandrovac.hr: 03. travnja 2023. godine.

Datum obavijesti: 03. travnja 2023. godine.

Općinski načelnik općine Šandrovac

Dario Halauš, struč-.spec.ing.agr.

**PONUDBENI LIST** *PRILOG 1*

|  |  |  |
| --- | --- | --- |
| Naziv naručitelja | | **Općina Šandrovac** |
| Adresa sjedišta | | **Bjelovarska 6, 43227 Šandrovac** |
| Matični broj i OIB | | **MBS: 02580551 OIB:35024150994** |
| Predmet nabave | | **Modernizacija sustava za pročišćavanje vode za kupanje na bazenu Gradina u Šandrovcu**  **u postupku jednostavne nabave broj 07/2023** |
| 1. | Naziv ponuditelja |  |
| 2. | Sjedište ponuditelja |  |
| 3. | OIB |  |
| 4. | IBAN |  |
| 5. | Ponuditelj je u sustavu  PDV-a (zaokružiti) | DA NE |
| 6. | Adresa za dostavu pošte |  |
| 7. | Adresa e-pošte |  |
| 8. | Broj telefona |  |
| 9. | Ovlaštena osoba ponuditelja |  |
| 10. | Kontakt osoba ponuditelja |  |
| 11. | Cijena ponude bez PDV-a u eurima |  |
| 12. | Iznos PDV-a u eurima |  |
| 13. | Cijena ponude s PDV-om u eurima |  |
| 14. | Rok valjanosti ponude |  |
| 15. | Rok početka radova |  |
| 16. | Rok završetka radova |  |
| 17. | Broj ponude |  |
| 18. | Mjesto i datum izdavanja |  |
| Ovjera ponuditelja  (ime, prezime i potpis ovlaštene osobe, pečat) | |  |

*PRILOG 2*

|  |  |
| --- | --- |
| Naziv naručitelja | **Općina Šandrovac** |
| Adresa sjedišta | **Bjelovarska 6, 43227 Šandrovac** |
| Matični broj i OIB | **MBS: 02580551 OIB:35024150994** |
| Predmet nabave | **Modernizacija sustava za pročišćavanje vode za kupanje na bazenu Gradina u Šandrovcu**  **u postupku jednostavne nabave broj 07/2023** |
| Procijenjena vrijednost nabave | **21.000,00 eura bez PDV-a.** |

**TROŠKOVNIK**

|  |  |  |  |  |  |
| --- | --- | --- | --- | --- | --- |
| **REDNI BROJ** | **NAZIV** | **JEDINICA MJERE** | **KOLIČINA** | **JEDINIČNA CIJENA** | **IZNOS** |
| **1** | **Puhalo**  **3KW 318 m3/h** | **Kom** | **1** |  |  |
| **2** | **Pumpa za filtraciju KIVU 10 HP 400/690V 50** | **Kpl** | **1** |  |  |
| **3** | **Instalacija za puhalo cjevovod** | **Kpl** | **1** |  |  |
| **4** | **Preinaka instalacije cjevovoda za pumpu** | **Kpl** | **1** |  |  |
| **5** | **Trošak transporta na lokaciju** | **Kpl** | **1** |  |  |
| **6** | **Izrada prstena za sapnice iz PVC fi 125 m PN 10 bara** | **Kpl** | **1** |  |  |
| **7** | **Kvarcni pijesak 0,4-0,8 mm 25/1** | **Kom** | **100** |  |  |
| **8** | **Kvarcni pijesak 1,0-2,0 mm 25/1** | **Kom** | **100** |  |  |
| **9** | **Kvarcni pijesak 3,0-5,0 mm 25/1** | **Kom** | **52** |  |  |
| **10** | **Antracit**  **0,8-1,6 25/1** | **Kom** | **40** |  |  |
| **UKUPNA CIJENA PONUDE BEZ PDV-A U EURIMA:** | | | | |  |
| **UKUPNI IZNOS PDV-A U EURIMA:** | | | | |  |
| **UKUPNA CIJENA PONUDE S PDV-OM U EURIMA:** | | | | |  |

MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_